ນັກສຶກສາ ຕ່າງປະເທດ ຊອກຫາ ວຽກເຮັດຍາກ ໃນ ສ​ຫລ ຫຼັງຈາກຮຽນຈົບ (ວີດີໂອ)
ແຕ່ລະປີ ອາເມຣິກາ ດຶງດູດເອົານັກສຶກສາຕ່າງປະເທດ ມາຮຽນໃນ ສ​ຫລ ເປັນຈຳນວນຫຼາຍ ຊຶ່ງຫລາຍຄົນ ຢາກນຳສິ່ງທີ່ເຂົາເຈົ້າ ໄດ້ສຶກສາຢູ່ນີ້ ກັບຄືນໄປໃຊ້ ໃນບ້ານເກີດຂອງເຂົາເຈົ້າ.
ໃນແຕ່ລະປີ ອາເມຣິກາ ດຶງດູດເອົາພວກນັກສຶກສາຕ່າງປະ ເທດຫລາຍພັນຄົນ ທີ່ຊອກຫາການສຶກສາ ໃນຂັ້ນມະຫາວິ ທະຍາໄລ ແລະປະສົບການໃນການເຮັດວຽກເຮັດການຢູ່ໃນ ສະຫະລັດ ແຕ່ການຢູ່ຕໍ່ໃນສະຫະລັດຫຼັງຈາກຮຽນຈົບແລ້ວ ສາມາດເປັນການເຄື່ອນໄຫວ ທີ່ຫຍຸ້ງຍາກໄດ້ ຍ້ອນການຂໍ ວີຊາ ແລະການຈຳກັດຮັດແຄບ ໃນເລື່ອງວຽກການ Bernard Shusman ຜູ້ສື່ຂ່າວວີໂອເອມີລາຍງານເລື້ອງ ນີ້ຈາກລັດນີວຢອກ ທີ່ສິງຈະນຳມາສະເໜີທ່ານຕໍ່ໄປ… ມັນເປັນວັນຮັບໃບປຣິນຍາສຳລັບພວກນັກສຶກສາທີ່ຮຽນຈົບທີ່ມະມາວິທະຍາໄລ New Rochelle ໃນລັດນີວຢອກ ພວກນັກສຶກສາບາງຄົນມາຈາກປະເທດອື່ນໆ ເພື່ອມາສຶກສາຕໍ່ຢູ່ນີ້ ແລະເປັນສ່ວນນຶ່ງຂອງພວກນັກສຶກສາຕ່າງປະເທດຈຳນວນ 8 ແສນຄົນ ໃນສະຫະລັດ ພວກນັກສຶກສາຫຼາຍຄົນກຳລັງມີຄວາມຕື່ນເຕັ້ນດີໃຈທີ່ ຈະນຳສິ່ງທີ່ເຂົາເຈົ້າໄດ້ຮ່ຳໄດ້ຮຽນຢູ່ທີ່ນີ້ ກັບຄືນໄປໃຊ້ໃນບ້ານເກີດເມືອງນອນຂອງ ເຂົາເຈົ້າ ນາງ Cynthia Asare ຈາກປະເທດການາ ກ່າວວ່າ ນາງ Prudence Tolliver ຈາກປະເທດ Jamaica ກ່າວວ່າ ” ແຕ່ມີນັກສຶກສາບາງຄົນ ຢາກຢູ່ໃນສະຫະລັດອາເມຣິກາຕໍ່ ຫລັງຈາກຮຽນຈົບແລ້ວ ນາງ Jonelle Ward ຈາກການາດາກ່າວວ່າ ສຳລັບພວກນັກສຶກສາຕ່າງປະເທດ ຄືກັນກັບພວກນັກສຶກສາເຫລົ່ານີ້ ການ ເລີ້ມອາຊີບວຽກງານໃນປະເທດນີ້ ຈະບໍ່ແມ່ນເລື້ອງ່າຍເລີຍ ແມ່ນແຕ່ກັບການ ເສດຖະກິດຂອງສະຫະລັດທີ່ດີຂຶ້ນກໍຕາມ ທ່ານ Philip Press ຊຶ່ງເປັນຫົວໜ້າບໍລິຫານໃນບໍລິສັດຊອກຄົນເຮັດ ວຽກ ຂອງບໍລິສັດນຶ່ງ ທ່ານ Philip Press ກ່າວວ່າ ” ເວົ້າທົ່ວໄປແລ້ວ ຖ້າພວກນັກສຶກາຕ່າງປະເທດບໍ່ສາມາດຊອກຫາວຽກການ ເຮັດໄດ້ ເຂົາເຈົ້າຈະຕ້ອງໄດ້ອອກຈາກສະຫະລັດໄປ ແຕ່ເວົ້າລວມແລ້ວ ຂ່າວດີສຳລັບພວກນັກສຶກສາທີ່ຮຽນຈົບໃນປີ 2014 ແມ່ນດີ ຂຶ້ນໃນທົ່ວປະເທດ ອີງຕາມທ່ານ David Smith ຈາກບໍລິສັດທີ່ປຶກສາດ້ານການ ບໍລິຫານງານ Accenture ຊຶ່ງເປັນບໍລິສັດທຳການສຳຫຼວດປະຈຳປີກ່ຽວກັບ ຄວາມຫວັງຫຼືໂອກາດໃນເລື້ອງວຽກການນັ້ນ ທ່ານ David Smith ກ່າວວ່າ ບໍລິສັດ Accenture ພົບເຫັນວ່າ ພວກນັກສຶກສາໃນຈຳນວນ 80 ເປີເຊັນຄາດວ່າ ຈະໄດ້ຮັບການຝຶກແອບໃນເວລາເຮັດວຽກ ແຕ່ຫຼັງຈາກ ນຶ່ງປີຫຼືສອງປີແລ້ວ ບໍລິສັດດັ່ງກ່າວເວົ້າວ່າ ມີພຽງແຕ່ເຄິ່ງນຶ່ງເທົ່ານັ້ນທີ່ເຂົາເຈົ້າໄດ້ຮັບການຝຶກແອບໃນເລື່ອງ ວຽກການ